
ROMÂNIA

JUDEŢUL VRANCEA


           CONSILIUL LOCAL

AL MUNICIPIULUI FOCŞANI

H O T Ă R Â R E 
privind aprobarea alocării sumei de 1,80 mii lei din bugetul local al Municipiului Focşani 
pe anul 2017  pentru participarea elevului Ancuța Robert Ionuț,  la Concursul Internațional de Chitară Clasică ”Alhambra para Jovenes” 
ce va avea loc în Spania în perioada 23-26 noiembrie 2017
              Consiliul Local al Muncipiului Focşani, judeţul Vrancea, întrunit în şedinţă extraordinară;

           - Analizând proiectul de hotărâre iniţiat de Primarul Municipiului Focșani prin care se propune aprobarea alocării sumei de 1,80 mii lei din bugetul local al Municipiului Focşani pe anul 2017 pentru participarea elevului Ancuța Robert Ionuț,  la Concursul Internațional de Chitară Clasică ”Alhambra para Jovenes” ce va avea loc în Spania în perioada 23-26 noiembrie 2017, raportul  Direcţiei economice, înregistrat la nr. 85892/15.11.2017;

           - Văzând avizul favorabil al Comisiei de buget şi administraţie publică;

           - În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 Se aprobă alocarea sumei de 1,80 mii lei din bugetul local al Municipiului Focşani pe anul 2017 pentru participarea elevului Ancuța Robert Ionuț,  la Concursul Internațional de Chitară Clasică ”Alhambra para Jovenes” ce va avea loc în Spania în perioada 23-26 noiembrie 2017, sumă care va fi utilizată pentru acoperirea cheltuielilor de transport avion dus- întors 2 persoane.
               Art. 2 Suma prevăzută la art 1 va fi alocată din bugetul propriu al Primăriei Municipiului Focșani, de la capitolul bugetar „Cultură, recreere și religie” (67.02), subcapitolul bugetar „Alte servicii în domeniile culturii, recreerii și religiei”(67.02.50), articolul bugetar „Alte cheltuieli cu bunuri și servicii” (20.30.30), pe bază de documente justificative.

              Art.3 Prezenta hotărâre va fi comunicată de către Serviciul administraţie publică locală, agricultură,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică.
       PREŞEDINTE DE ŞEDINŢĂ, 

                                                                                  CONTRASEMNEAZĂ:
                  Nedelcu Mihai                                              SECRETARUL MUNICIPIULUI 

                                                                                                                    FOCŞANI

        Corhană Eduard Marian                         

Municipiul Focşani, 20 noiembrie 2017                                                      

